Art ბლოგი | gabo.ge
Category Archives: Art ბლოგი
სინათლის სვეტი
2014/04/29 by გოჩა გაბოძე
მაკა ნათელაურის წიგნი უკვე ჩემია. აღფრთოვანებული ვარ მოთხრობებით. უნიჭიერესი გოგოა მაკა. მიბრძანდით საქართველოს ბანკის ნებისმიერ ფილიალში. გადარიცხეთ 5 ლარზე მეტი ოდენობის თანხა”საქართველოს ბანკის მომავლის ფონდში” და დასაჩუქრდებით ამ წიგნით. რომლის წაკითხვას ყველას გირჩევთ. მაკა ნათელი მაგალითია იმის რომ შესაძლებლობები შეუზღუდავია და ადამიანს თავზე დამაგრებული ჯოხითაც კი ასეთი ტექსტების შექმნა შეუძლია.
Posted in Art ბლოგი, ფოტო ბლოგი	| Tagged მაკა ნათელაური, საქართველოს ბანკი, სიცოცხლის ხე | დატოვე კომენტარი |
შემოქმედებითი სივრცე კანდიდუსის სააღდგომო გამოფენა გაყიდვა
2014/04/16 by გოჩა გაბოძე
17 აპრილს დღის 14:00 დან თბილისში ფესტივალ რესტავრაცია დივანში(ტაბიძის 3/5) ა/ო ვიმეგობროთს ორგანიზებით , შემოქმედებითი სივრცე კანდიდუსის პროექტის, “ხელოვნება გვამეგობრებს” სააღდგომო თემატიკაზე შესრულებული ნამუშევრების გამოფენა-გაყიდვა გაიმართება. გამოფენილი იქნება შეზღუდული შესაძლებლობის ბავშვების, მათი მეგობრების, მოყვარული და პროფესიონალი მხატვრების მიერ შესრულებული ხელნაკეთი სააღდგომო ხის კვერცხები. ნამუშევრების ღირებულება 5 დან 100 ლარამდე იქნება. მსურველებს საშუალება ექნებათ ადგილზე თავადაც მოხატონ ხის კვერცხები. შემოსული თანხა მოხმარდება კანდიდუსის შემდგომ აქტივობებს.
შემოქმედებითი სივრცე „კანდიდუსი“, თავის თავში მოიაზრებს სალონს და სოციალურ საწარმოს, სადაც გაიყიდება მთელი საქართველოს მასშტაბით შეგროვებული შშმ ადამიანთა მიერ დამზადებული ხელნაკეთი ნივთები და დეკორატიულ-გამოყენებითი ხელოვნების შემსწავლელ სახელოსნოს, სადაც ნებისმიერ შშმ ბავშვსა თუ მოზარდს უსასყიდლოდ შეეძლება, სახელოვნებო არაფორმალური განათლების მიღება, მისაწვდომ ფიზიკურ და ინკლუზიურ გარემოში, ადაპტირებული მეთოდოლოგიით და კვალიფიციური სპეციალისტების ხელშეწყობით
Posted in Art ბლოგი, ახალი ამბები, ფოტო ბლოგი	| Tagged ვიმეგობროთ, ინკლუზია, კანდიდუსი, შეზღუდული შესაძლებლობის ადამიანები | დატოვე კომენტარი |
ასეთია და მორჩა…
ასეთია და მორჩა. ვერაგი ავადმყოფობაა ეს შიდსი. მაინც უპოვნეს გასაღები. კიდევ მეტსაც უპოვნიან.სამყაროს ჰქონია დაავადებები, რომლებიც საუკუნეები ტანჯავდა და ისინი ახლა არც გარიყვას და არც შიშს აღარ იწვევენ. არ იწვევენ სიკვდილსაც. ამის დროც მოვა. უბრალოდ ეს ზოგადი ამბავია. აქ და ახლა კი , ვითომ მიწისძვრები არ არსებობს. არც ტელევიზორი, არც გაზეთი, არც რადიო, არსად არავის ულაპარაკია ამ ადამიანებთან. მხოლოდ ავისმომასწავლებელი სათაურები და სტატისტიკა. ციფრები, იმის უკან კი ადამიანები, რომლებიც ვითომ არ არიან, იმიტომ რომ საბჭოთა კავშირში მიწისძვრები არ ხდებობა. ადამიანი კი აქ და ახლა არსებობს. აქ და ახლამ ტკივა
Posted in Art ბლოგი, საზოგადოება	| Tagged აივი, აკა მორჩილაძე, თანადგომა, კარი გამიღე, შიდსი | 2 Comments |
2014/03/29 by გოჩა გაბოძე
თქვენ წინაშეა ტექსტების კრებული, რომელიც ჯანმრთელობის პრობლემის მქონე ადამიანთა ცხოვრებაზე თანამედროვე ქართველ მწერალთა მხატვრულ რეფლექსიას წარმოადგენს.
ფონდის „ღია საზოგადოება საქართველო“ ინიციატივით, ცხრა ქართველი მწერალი ტექსტებზე მუშაობის პროცესში შეხვდა ფსიქოლოგებს, ფსიქიატრებს, ინფექციონისტებს, ადამიანის უფლებების დამცველებს და ადამიანებს, რომლებიც სამედიცინო ჩანაწერებში მოიხსენიებიან აივ-დადებითად, აუტისტ, წამალდამოკიდებულ და შეზღუდული შესაძლებლობის მქონე პირად… მათგან მოისმინა, რაოდენ რთულია იცხოვრო ასეთი დიაგნოზით, სტიგმით, რომელიც ამ დიაგნოზებს ახლავს თან, როგორია, იცხოვრო ქვეყანაში, სადაც მოკლებული ხარ ყოველგვარ შესაძლებლობას, იცხოვრო, როგორც ჩვეულებრივმა ადამიანმა.
საქართველოში, სადაც განსაკუთრებული საჭიროების მქონე ადამიანებისთვის ვერც მედიამ მოიცალა სათანადოდ, ვერც ხელისუფლებამ და არასამთავრობო ორგანიზაციებიც უპირატესად პოლიტიკური უფლებების დაცვისთვის იბრძვიან, ძალზედ მნიშვნელოვანია საზოგადოებრივი მზერის მიპყრობა ასეთ ადამიანებზე, მათ სირთულეებზე.
სწორედ ამ მიზანს ემსახურება ეს წიგნიც. წაიკითხეთ და გაეცანით, თუ როგორ ხედავენ თანამედროვე ქართველი მწერლები ადამიანებს, რომლებსაც ზოგი ვერც კი ხედავს და შეეცადეთ კარი გაუღოთ მათ.
წიგნი უფასოა მისი ელ.ვერსია შეგიძლიათ გადმოტვირთოთ Lit.ge ს Reader ის მეშვეობით.
ბმული: LIT.GE
Posted in Art ბლოგი, საზოგადოება	| Tagged კარი გამიღე, ლიტერატურა, ფონდი "ღია საზოგადოება საქართველო". Lit.ge, ქართული ლიტერატურა | დატოვე კომენტარი |